open-index/open-wikipedia-markdown huggingface dataset:
Clearwater Flyfishing Estate

**Clearwater Flyfishing Estate** is 'n klein woonbuurt van Pretoria, Suid-Afrika. Dit is net suid van Rietvalleirand geleë.

## Verwysings
Peter Clarke

**Peter Clarke** (1929–2014) was ’n selfgeskoolde Suid-Afrikaane kunstenaar, skrywer en digter. Hy is veral bekend vir sy grafiese werk, meestal landskappe van die Kaapse Vlakte en Tesselaarsdal. Hy het sterk sosiale kommentaar op die Apartheidstelsel gelewer, soos dit veral bruin mense geraak het. Sy werk is met verskeie internasionale toekennings bekroon.

## Lewensloop 
Clarke is op 2 Junie 1929 in Simonstad gebore. In 1972 is hulle onder die Groepsgebiedewet gedwing om na Ocean View te trek. Hy verlaat die hoërskool in 1944, waarna hy tot 1956 op die dokke werk. Daarna neem hy 'n drie maande lange vakansie na Tesselaarsdal, 'n klein boerderye-dorpie naby Caledon in die Suidwes-Kaap, waar hy sy artistieke loopbaan begin.

Hy hou sy eerste solo-uitstalling in 1957. Sy lewenslange vriend, die digter James Matthews, het hom hiermee help. Uiteindelik sou hy meer as 70 solo-uitstallings in Suid-Afrika, Nigerië, Kenia, Australië, VSA, Noorweë, Israel, Oostenryk en die Verenigde Koninkryk hou. Hy het ook talle groepskoue in Suid-Afrika en lande soos Joego-Slawië, Duitsland, Brasilië, Italië, Argentinië, Botswana, Japan, Switserland en Frankryk besoek.

Hy het in totaal ses internasionale sowel as ses nasionale toekennings vir sy kuns en skryfwerk ontvang. In 2005 is die Orde van Ikhamanga (silwer) deur pres. Thabo Mbeki aan hom toegeken.

Clarke is op 13 April 2014 in Ocean View oorlede. Hy was 84 jaar oud.

## Verwysings
Bear's Den

'''Bear's Den''' is 'n Britse folk-rockgroep uit Londen. Die groep is in 2012 gestig en bestaan uit Andrew Davie en Kevin Jones. Joey Haynes het die groep vroeg in 2016 verlaat. Vir hul 2016/2017-toer in Europa en Noord-Amerika word Joey Haynes vervang deur die Nederlandse kunstenaar Christof van der Ven, nie as 'n amptelike lid nie, maar as sessiemusikant.

Bear's Den het twee ateljee-albums vrygestel: *Islands* in 2014, en hul tweede ateljee-album *Red Earth & Pouring Rain* in 2016. *Islands* het op nommer nege-en-negentig op die Britse albums-parade bereik. Die groep het ook twee EP's: *Agape* (2013) en *Without/Within* (2013) uitgereik.

Die groep is genomineer vir verskeie musiektoekennings gedurende hul loopbaan. Die liedjie *Above the Clouds of Pompeii* is in 2015 genomineer vir die Ivor Novello-prys. Die groep het twee nominasies by die *UK Americana Awards* in 2016 ontvang, kunstenaar van die jaar en liedjie van die jaar vir *Agape*.

## Diskografie 
* Islands (2014)
* Red Earth & Pouring Rain (2016)
* So that you might hear me (2019)
* Fragments (2020)

## Verwysings
Heather Clark

**Heather Clark** (1972-) is ’n Suid-Afrikaanse branderplankryer. Sy wen die Hawaiïese Drievoudige Kroon in 2001 die was teen die einde van 2003 3de op die wêreldranglys vir vroulike branderplankryers. In 2009 en 2010 wen sy die goue medalje by die Wêreldmeesterbranderplank-kampioenskap en in 2011 kom sy tweede in dié kompetisie.

In 2001 verskyn sy in 'n dokumentêre film oor vroulike branderplankryers, genaamd *7 Girls*. Die dokumentêr volg Layne Beachley, Serena Brooke, Heather Clark, Megan Abubo, Rochelle Ballard, Keala Kennelly en Sofia Mulanovich rondom die Stille Oseaan terwyl hulle Hawaii, Fidji, Tahiti en Indonesië besoek. Die 40 minuut lange program handel oor hulle entoesiasme vir die sport, sin vir humor en hul respek vir die natuur.

Sy is op 22 Oktober 2009 ernstig beseer toe 'n dronk bestuurder haar motorvoertuig tref, maar kon haar sportloopbaan die opeenvolgende jaar voortsit.

## Posisie op wêreldranglys 
* 2006: 13de (afgegradeer tydens die kwalifiserende reeks)
* 2005: 15de (geplaas tydens die kwalifiserende reeks)
* 2004: 12de (geplaas tydens die kwalifiserende reeks)
* 2003: &nbsp;&nbsp;3de
* 2002: &nbsp;&nbsp;6de
* 2001: &nbsp;&nbsp;5de
* 2000: &nbsp;&nbsp;7de

## Verwysings
Weeskindertjies (plant)

**Weeskindertjies** (*Nemesia cheiranthus* E.Mey. ex Benth.) is 'n plant wat endemies aan Suid-Afrika is. Dit kom in die noorde van die provinsie Wes-Kaap en die aangrensende dele van die Noord-Kaap voor (Namakwaland). Dit word op die SANBI-rooilys as 'veilig' (LC) gelys.

Dit is 'n eenjarige en taamlik kort, kruidagtige plant van 30 cm hoog wat ook in Engelse tuine geplant word omdat dit mooi en taamlik uitsonderlike geelwit blommetjies dra, waarvan die boonste blomblaadjies soos kloutjies lyk. Dit verklaar die wetenskaplike naam *cheiranthus*: *cheir* = hand en *anthos* =blom in Grieks. 

Die basis van die blombare het 'n pers kol wat insekte lok en aandui waar hulle die nektar kan vind. 

## Verwysings
Fortina Landbouhoewes

**Fortina Landbouhoewes** is hoewes wes van Pretoria, Suid-Afrika. Dit is suidwes van Akasia geleë.

## Verwysings
Montana Hoewes

**Montana Hoewes** is 'n voorstad van Pretoria, Suid-Afrika. Dit is net suidoos van Montana en teenaan die N1 (na Limpopo) geleë.

## Verwysings
Loftus Stadium

**Loftus Stadium** is 'n woongebied in die nabye ooste van Pretoria, Suid-Afrika. Dit behels die Loftus Versfeld-stadion en die  Afrikaanse Hoër Seunskool en ander hoërskole wat in 'n driehoek tussen Arcadia, Sunnyside en Hillcrest, aangrensend tot die Universiteit van Pretoria geleë is.

## Verwysings
Alpha Arae

**Alpha Arae** (**α Arae**, afgekort as **Alpha Ara** of **α Ara**) is die tweede helderste ster in die suidelike sterrebeeld Altaar (Ara). Met ’n gemiddelde skynbare magnitude van 2,93 In 2003 en 2005 is Alpha Arae deur infrarooi-interferometrie waargeneem. Die resultate, wat in 2005 en 2007 gepubliseer is, dui skynbaar daarop dat Alpha Arae omring word deur ’n digte ekwatoriale skyf materiaal en dat dit massa by die pole verloor as gevolg van ’n poolwind met ’n terminale snelheid van sowat 1&nbsp;000&nbsp;km/s. Daar is ook moontlike bewyse dat Alpha Arae op 0,7&nbsp;AE omsirkel word deur ’n metgesel-ster.

Die ster se massa is sowat 9,6 keer dié van die Son, Dit lyk of die twee sterre per toeval naby mekaar voorkom en nie werklik naby mekaar in die ruimte is nie.

## Verwysings 
## Eksterne skakels 
* Foto van Alpha Arae by Aladin
* 
* 15px Hierdie artikel is vertaal uit die Engelse Wikipedia
Pretoriuspark

**Pretoriuspark** is 'n baie klein voorstad in die verre-ooste van Pretoria in Gauteng, Suid-Afrika. Dit is geleë tussen die buurte Garsfontein aan die noordekant en Moreletapark aan die suidwestekant.

## Verwysings
Nieuw-Muckleneuk

**Nieuw-Muckleneuk** is 'n gevestigde voorstad in die ooste van Pretoria in Gauteng, Suid-Afrika. Hierdie woongebied is in 1898 afgebaken, en het met verloop van tyd meer kommersiële en diplomatieke persele verkry. Dit word aan die weste-, ooste- en noordekant deur onderskeidelik Groenkloof, Brooklyn en Bailey's Muckleneuk begrens. In die weste grens dit aan Florence Ribeiro- (voormalige Koningin Wilhelminalaan), in die noorde aan Mackie-, in die ooste aan Fehrsen- en in die suide aan Mainstraat.

Die naam van die buurt is afkomstig van 'n gedeelte van Elandspoort-plaas wat deur ene George Walker gekoop is, en dan herdoop is tot Muckleneuk. Muckleneuk beteken "groot hoek" of "inham" in Skotse omgangstaal, en herinner aan Walker se familie-eiendom in Skotland. Hierdie naam is behou om drie woonbuurte van Pretoria aan te dui, naamlik Muckleneuk, Nieuw-Muckleneuk en Bailey's Muckleneuk.

Die hoofaar is Middelstraat wat in die ooste eindig by die Brooklynverkeersirkel. Die Brooklynmall en -binneplein is hier in die ooste geleë, met ingange uit Vealestraat. Die kantore van die Suid-Afrikaanse Inkomstediens en Ouditeurgeneraal is ook in Vealestraat geleë, benewens die Switserse ambassade. Die Nederlandse, Franse, Nieu-Seelandse, Libanese, Irannese en Noord-Koreaanse ambassades het hulself aan die westekant van die voorstad gevestig. Laerskool Anton van Wouw en NG Gemeente Waterkloof is albei in Deystraat. 

Etlike huise in die voorstad is deur bekende argitekte soos Gerard Moerdyk, Lockwood Hall en Herbert Baker ontwerp, en daar is verskillende restaurante in Dey- en Bronkhorststrate. Austin Roberts-voëlreservaat beslaan die sentrale gedeelte van die voorstad, en word van water voorsien deur die Walker- en Argospruite.
duimnael|links|Gebou van die NG gemeente Waterkloof in Deystraat, gestig in 1957

## Demografie 
Volgens die 2011-sensus bestaan ​​Nieuw-Muckleneuk uit meer as  inwoners, meestal uit die wit gemeenskap (53,82%). Swart mense verteenwoordig 34,39% van die inwoners, terwyl die Kleurlinge en Indiërs net meer as 10% van die inwoners uitmaak.

Die moedertaal van inwoners is 36,05% Engels, 35,65% Afrikaans, 4,07% Tswana en 2,68% Sepedi.

## Politiek 
Die omgewing van Nieuw-Muckleneuk word polities oorheers deur die Demokratiese Alliansie. In die Suid-Afrikaanse algemene verkiesing van 2014 het die DA meer as 73% van die stemme in die kiesafdeling verower, wat egter 'n deel van Brooklyn insluit, voor die African National Congress (meer as 15%).

## Verwysings
Philip Nelpark

**Philip Nelpark** is 'n voorstad in die nabye weste van Pretoria in Gauteng, Suid-Afrika. Dit is geleë tussen 
Pretoria-Wes en Pretoria Tuine.

## Verwysings
Krauseville Hoewes

**Krauseville Hoewes** is 'n woongebied en kleinhoewes wes van Pretoria, Suid-Afrika. Dit is noord van Atteridgeville en suidwes van Akasia in die Moot geleë.

## Verwysings
Delta Arae

**Delta Arae** (**δ Arae**, afgekort as **Delta Ara** of **δ Ara**) is ’n dubbelster in die suidelike sterrebeeld Altaar (Ara). Dit het ’n skynbare magnitude van 3,62 en is met die blote oog sigbaar. Die ster is sowat 198&nbsp;ligjare van die Son af.

Delta Arae is ’n swaar B-tipe hoofreeksster met ’n sterreklassifikasie van B8&nbsp;Vn. Die "n" in die agtervoegsel dui daarop dit het absorpsielyne wat uitgesprei is omdat die ster vinnig roteer. Dit het ’n rotasiesnelheid van 255&nbsp;km/s, wat aanleiding gee tot ’n ewenaarbult met ’n radius van 13% groter as die poolradius. Delta Arae het ’n G-tipe metgesel-ster met ’n magnitude van 9,5 wat dalk ’n dubbelsterstelsel vorm.

Daar is ook ’n optiese metgesel met ’n skynbare magnitude van 12 wat 47,4&nbsp;boogsekondes ver lê.

## Verwysings 
## Eksterne skakels 
* HR 6500
* 
* 15px Hierdie artikel is vertaal uit die Engelse Wikipedia
Goeiekaroo

Die **goeiekaroo**(*Pentzia incana*) is 'n plant wat inheems aan Botswana, Namibië, Suid-Afrika en Zimbabwe is. Dit kom wydverbreid in die Sukkulente Karoo, Nama-Karoo, renosterveld en fynbos voor en word op die SANBI-rooilys as 'veilig' (LC) gelys. 

Die plant is ingevoer in Australië.

Dit is 'n grys, donsige struik wat tot 60 cm hoog word. Die stamtakke is stygend en fyn bekleed met vesels. Blare staan dikwels in bundels bymekaar. Hulle is omgekeerd eier- of wigvormig 3-9 mm lank en 1 tot 2 keer verdeel. Die blomme is geel en lyk soos kamille s'n.

Dit het redelike beweidingswaarde:

Goeiekaroo is 'n voedselplant vir 'n paar Lepidoptera-spesies soos *Vanessa cardui*, *Cucullia nigrilinea* en *Loxostege frustalis*.

## Verwysings
Beta Arae

**Beta Arae** (afgekort as **β Ara**) is met ’n skynbare magnitude van 2,8 die helderste ster in die suidelike sterrebeeld Altaar (Ara). Dit is sowat 650&nbsp;ligjare van die Son af.

Die ster het ’n sterreklassifikasie van K3&nbsp;Ib-IIa met die ligsterkteklas "Ib-IIa", wat daarop dui dit is halfpad tussen ’n helder reus (IIa) en ’n superreus (Ib). Dit is twee van die evolusionêre stadiums waardeur ’n ster met ’n groot massa gaan nadat dit al die waterstof in sy kern opgebruik het. Beta Arae het ’n oppervlaktemperatuur van 4&nbsp;200&nbsp;K, wat meebring dat dit die oranje skynsel van ’n K-tipe ster het.

Dit lyk of hierdie vergrote ster stadig roteer teen ’n snelheid van sowat . Sy hoeveelheid elemente swaarder as waterstof en helium, wat sterrekundiges metale noem, is drie keer so groot as in die Son.

## Verwysings 
## Eksterne skakels 
* 
* HR 6461
* Foto van Beta Arae by Aladin
* 
* 15px Hierdie artikel is vertaal uit die Engelse Wikipedia
Hornsoord Landbouhoewes

**Hornsoord Landbouhoewes** is 'n nuwe voorstad en kleinhoewes wes van Pretoria, Suid-Afrika. Dit is wes van Booysens in die rigting van die Hartbeespoortdam geleë.

Die naam is aflei van **Hornsnek**, 'n pad wat reeds sedert die 1950's hier deurgaan.

## Verwysings
Bloemfonteinse Normaalkollege

duimnael|regs|320px|Die Bloemfonteinse Normaalkollege, 1907.

Die **Bloemfonteinse Normaalkollege** was onder verskeie name en in verskillende gedaante by 'n eeu lank 'n opleidingsinstelling vir onderwysers in die Vrystaatse hoofstad, Bloemfontein.

Die Normaalskool is op 12 Oktober 1898 ná dr. John Brebner se aanbevelings aan die Vrystaatse Volksraad met P.J. du Pré le Roux as hoof geopen. Ná die Tweede Vryheidsoorlog (1899–1901) het die skool op 1 Augustus 1902 as die Normal School heropen met me. E.M. Firks as hoof. In 1912 is die Kollege herdoop tot die Normaal- en Politegniese Kollege, maar toe die nuwe hoofgebou op 8 Februarie 1916 betrek word, is die politegniese gedagte laat vaar.

Afrikaans is vanaf 1919 gedoseer, en as onderrigmedium is dit onder die rektorskap van dr. C.F. Visser (1929 tot 1942) ingevoer. Op 6 Desember 1944 het die Normaalkollege die fakulteit van opvoedkunde van die Universiteitskollege van die Oranje-Vrystaat geword en in 1951 is dit herdoop tot die Onderwyskollege van die UOVS. Losmaking van die UOVS het op 16 Junie 1965 plaasgevind toe die naam Bloemfonteinse Onderwyskollege aanvaar is.

## Bron 
*  Swart, dr. M.J. (voorsitter redaksiekomitee). 1980. *Afrikaanse kultuuralmanak*. Aucklandpark: Federasie van Afrikaanse Kultuurvereniginge.
2017 Belgiese Grand Prix

Die 2017 Formule Een Belgiese Grand Prix is op 27 Augustus 2017 op die Circuit de Spa-Francorchamps, in België, gehou. Dit was die twaalfde wedren van die kampioenskapseisoen gewees.

## Bande deur Pirelli beskikbaar gestel 
## Oefensessies 
### Vrye oefening 
## Kwalifisering 
Ná kwalifisering het die McLaren-bestuurder, Stoffel Vandoorne, 'n straf van 65 wegspringplekke ontvang omdat hy sy ratkas en verskeie dele van sy enjin moes vervang. Sauber-bestuurders, Marcus Ericsson en Pascal Wehrlein, het elke 'n straf van vyf plekke gekry omdat hulle hul ratkaste moes vervang. Williams-bestuurder Felipe Massa het vyf beginplekke terug geskuif omdat hy die dubbele geel vlae in die derde vrye oefening geïgnoreer het. Toro Rosso bestuurder Daniil Kvyat het 'n straf van twintig plekke ontvang nadat hy verskeie dele van sy enjin moes verander.

## Renuitslag 
## Puntestand ná die Grand Prix 
### Renjaers 
### Vervaardigers 
## Verwysings
2017 Italiaanse Grand Prix

Die 2017 Formule Een Italiaanse Grand Prix is op 3 September 2017 op die Autodromo Nazionale Monza, in Italië, gehou. Dit was die dertiende wedren van die kampioenskapseisoen.

## Bande deur Pirelli beskikbaar gestel 
Die Grand Prix by Monza is nie net die tuiswedren van Scuderia Ferrari en Scuderia Toro Rosso nie, maar ook vir Pirelli, die Italiaanse verskaffer van bande vir Formule 1.

## Oefensessies 
### Vrye oefening 
Swaar reën val neer op die Monza-baan en die baan word nie oopgestel vir die derde vrye oefening voor die laaste sestien minute van die sessie nie. Op 'n oorstroomde baan en met reënbande (blou merke), voltooi slegs sewe bestuurders 'n volle sessie, terwyl die ander tevrede is met eenvoudige verkenningsrondtes wat voltooi word deur terug te keer na die kuipe sonder om deur die tydopnemers te gaan.

## Kwalifisering 
Ná afloop van die kwalifisering kry die Toro Rosso-bestuurder Carlos Sainz jr., Red Bull-bestuurders Daniel Ricciardo en Max Verstappen en McLaren-bestuurder Fernando Alonso onderskeidelik strafpunte van 10, 15, 20 en 35 wegspringplekke, omrede hulle almal verskeie dele van hul enjins moes vervang. Ricciardo moes ook sy ratkas vervang. Die ander McLarenjaer, Stoffel Vandoorne kry later ook 'n straf van 25 plekke omdat hy ook meerdere onderdele van sy Honda-enjin moes vervang. Haas-renjaer Romain Grosjean en Force India-renjaer Sergio Pérez ontvang elk 'n straf van vyf wegspringplekke omdat hulle ratkaste moes laat ruil.

### Kwalifiseringsuitslae 
## Renuitslag 
## Puntestand na die Grand Prix 
### Renjaers 
### Vervaardigers 
## Verwysings
Nul is nie niks nie

**Nul is nie niks** is 'n Afrikaanse rolprent wat op 7 Julie 2017 uitgereik is. Die fliek is gebaseer op Jaco Jacobs se boek, ''"Oor 'n motorfiets, 'n zombiefliek en lang getalle wat deur elf gedeel kan word''". Die boek was een van drie finaliste in die filmkategorie van die kykNET/Rapport-boekprys, waarna die vervaardigers landswyd oudisies gedoen het om kinderakteurs vir die hoofkarakters te vind. Lize Vosloo het die draaiboek geskryf en Morné du Toit het die regie behartig.

## Genre 
Die rolprent is 'n familiedrama met subtitel *Die somtotaal van hoop*. Dit het 'n ouderdomsperk van 7 tot 9 (vir ouerleiding).

## Rolverdeling 
* Jaden van der Merwe as Hoender ('n hoenderboer en eenkant-kind)
* Pieter Louw as Drikus ('n niks-bang aspirant filmmaker wat aan Hodgkins se siekte lei)
* Daniah de Villiers as Chris ('n flambojante rissiepit)
* Reine Swart as Cindy
* Morné Visser as Dennis
* Kim Syster as juffrou Fourie
* Antoinette Louw as Trisa
* Francois Jacobs as George
* June van Merch as tannie Hantie
* Luan Jacobs as Bruce
* Marisa Drummond as Barbara
* Bradley Olivier as Tyrone
* Rafiq Jajbhay as Moosa

## Storielyn 
Die rolprent word beskryf as 'n hartsverhaal oor die lewe, die dood, familie, vriende, liefde en hoop (en 'n paar hoenders). Dit vertel die storie van drie vriende (Hoender, Drikus en Chris) wat saam staan om Drikus se laaste droom te bewaarheid – om 'n zombiefilm te maak. Tydens hierdie proses begin Hoender sy pa se dood verwerk, hy maak nuwe vriende, kry selfvertroue en leer dat sy eie talente ook waardevol is. Drikus se lus vir die lewe, uithouvermoë en determinasie bring die half-dood gemeenskap bymekaar en blaas nuwe lewe en hoop in die dorp in.

## Verwysings 
## Eksterne skakels 
* 
*
2017 Maleisiese Grand Prix

Die **2017 Formule Een Maleisiese Grand Prix** is op 1 Oktober 2017 op die Sepang Internasionale Renbaan in Maleisië gehou. Dit was die vyftiende wedren van die kampioenskapseisoen gewees, en is gewen deur Max Verstappen in 'n Red Bull-TAG Heuer-motor.

## Bande beskikbaargestel 
Pirelli het die volgende bande aan alle spanne in Sepang verskaf:

## Vrye oefensessies 
Sebastian Vettel se tyd op 'n droë baan met supersagte bande is 'n nuwe baanrekord, 1:59 s vinniger as die voorste posisie van Lewis Hamilton in 2016. Die sessie word twaalf minute voor die einde gestaak, na 'n ongeluk deur Romain Grosjean. 'n Vibrator het sy regteragterband getref deur 'n metaalrooster wat opgelig is deur Kimi Räikkönen. Grosjean se motor, wat hierdeur onbeheerbaar geraak het, tol en tref die beskermingsmuur met 'n harde slag. In die lig van die gevaar wat hierdie probleem veroorsaak het, word die tweede vrye oefensessie nie hervat nie en die span is buitengewoon gemagtig deur die FIA om die herstelwerk van die motor buite die amptelike skedules uit te voer sonder om een van sy twee "jokers" te gebruik.

## Kwalifisering 
### Wegspringrooster vir die Grand Prix 
## Renuitslag 
## Puntestand na die Grand Prix 
### Renjaers 
### Vervaardigers 
## Verwysings
Gamma Arae

**Gamma Arae** (**γ Arae**, afgekort as **Gamma Ara** of **γ Ara**) is ’n ster in die suidelike sterrebeeld Altaar (Ara). Met ’n gemiddelde skynbare magnitude van 3,3 is dit die vierde helderste ster in die sterrebeeld en is dit maklik met die blote oog sigbaar. Dit is sowat 1&nbsp;110&nbsp;ligjare van die Son af.

## Eienskappe 
Dit is ’n enorme ster met ’n radius van 23 keer dié van die Son. Dit straal 120&nbsp;000 keer soveel energie as die Son uit, met ’n oppervlaktemperatuur van 21&nbsp;500&nbsp;K. Dié hitte gee Gamma Arae die kenmerkende blouwit skynsel van ’n B-tipe ster. Dit het ’n sterreklassifikasie van B1&nbsp;Ib – die helderheidsklas "Ib" dui aan dit is ’n superreus met ’n laer ligsterkte. Gamma Arae is redelik jonk, met ’n geraamde ouderdom van sowat 15,7&nbsp;miljoen jaar.

Die ster roteer vinnig, teen ’n snelheid van 269&nbsp;km&nbsp;s-1, wat beteken dit voltooi ’n volle rotasie elke 4,8&nbsp;dae. Dit veroorsaak absorpsielyne in sy spektrum wat saamvloei vanweë die Doppler-effek, wat hulle moeilik maak om te ontleed. Dit is ’n periodies veranderlike ster wat nieradiale pulsasies ondergaan met ’n primêre periode van 1,1811&nbsp;dae en ’n sekondêre periode van 0,1281&nbsp;dae.

Sterrekundiges stem nie heeltemal saam oor die massa van die ster nie. Tetzlaff et al. (2011) raam dit op  sonmassas, terwyl Fraser et al. (2010) meen dit is sowat 19 sonmassas en Lefever et al. (2007) dit aangee as 25. Die ster verloor massa weens ’n sterwind teen ’n tempo van 3&nbsp;×&nbsp;10-8 sonmassas per jaar – dit is gelyk aan die verlies van ’n massa van die Son elke 33&nbsp;miljoen jaar. Die wind word beïnvloed deur die ster se vinnige rotasie, wat ’n toename in verlies met die ewenaar langs tot gevolg het.

Gamma Arae het ’n optiese metgesel-ster, ’n A-tipe hoofreeksster met ’n skynbare magnitude van 10,5, teen ’n hoekafstand van 17,9&nbsp;boogsekondes.

## Verwysings 
## Eksterne skakels 
* HR 6462
* Foto van Gamma Arae by Aladin
* 
* 15px Hierdie artikel is vertaal uit die Engelse Wikipedia
Acubens

**Acubens** (ook bekend as **Alpha Cancri** of **α Cnc**) is ’n dubbelster in die sterrebeeld Kreef (Cancer).

## Name
Die ster as Bayer-naam is "Alpha Cancri" en sy Flamsteed-naam "65 Cancri". Die tradisionele naam, "Acubens", kom van die Arabiese الزبانى *al zubanāh*, "die kloue".  

In 2016 het die Internasionale Astronomiese Unie se sternaamwerkgroep (WGSN) die naam "Acubens" vir die ster goedgekeur. 

## Eienskappe 
Acubens het ’n skynbare magnitude van 4,2 en is dus met die blote oog sigbaar. Met sy sterreklassifikasie van A5m is sy ligsterkte 23 keer dié van die Son. Die ster is sowat 174&nbsp;ligjare van die Son af.

Aangesien dit naby die Sonnebaan lê, kan dit deur die Maan verduister word en soms ook deur planete.

Die primêre komponent, α&nbsp;Cancri&nbsp;A, is ’n wit A-tipe hoofreeksster met ’n skynbare magnitude van 4,26. Sy metgesel, α&nbsp;Cancri&nbsp;B, is ’n ster van die 11de magnitude. 

Deur sy ligkurwe tydens verduisterings te bestudeer, word geglo α&nbsp;Cancri&nbsp;A is self ’n dubbelster van twee sterre met dieselfde helderheid en ’n skeiding van 0,1&nbsp;boogsekondes.

## Verwysings 
## Eksterne skakels 
*Jim Kaler's Stars, Universiteit van Illinois:Acubens
* 
*15px Hierdie artikel is vertaal uit die Engelse Wikipedia
Thaba Tshwane

**Thaba Tshwane** (voorheen Voortrekkerhoogte) is 'n militêre kamp en voorstad in die suide van Pretoria, Suid-Afrika.

## Verwysings
Koggelmandervoet

**Koggelmandervoet** (*Limeum africanum*) is 'n plant wat endemies aan Suid-Afrika is. Dit kom in die Wes- en Noord-Kaap, asook in Mpumalanga voor en is op die SANBI-rooilys as 'veilig' (LC) gelys.

SANBI gee twee subspesies:
**Limeum africanum* L. subsp. *africanum*
**Limeum africanum* L. subsp. *canescens* – van Namakwaland

Hierdie dwergstruikie is baie smaaklik vir die vee en sy teenwoordigheid gee aan dat die weidegrond nie oorbeweid word nie.

Dit is  'n  baie vertakte struikie met hangende kruidagtige stamme, wat langwerpige tot lansetvormige, vlesige blare dra met kort blaarsteeltjies. Groot getalle blommetjies met opvallende wit kelkblare verskyn op kort stingels.

Dit is 'n vetplantjie. Sy relatiewe hidrouliese kapasitansie is 0,16 MPa-1; sy modulus \epsilon=7,5 MPa. Die sukkulensie-indeks is taamlik hoog: 11,18.

## Verwysings
The Wilds, Pretoria

**The Wilds** is 'n klein 65% Afrikaanse voorstad in die verre-ooste van Pretoria, Suid-Afrika.

## Verwysings
2017 Hongaarse Grand Prix

Die **2017 Formule Een Hongaarse Grand Prix** (Hongaars: *Formula 1 Magyar Nagydij 2017*) is op 30 Julie 2017 op die Hungaroring in Budapest, Hongarye beslis. Dit was die 947ste wedren van die Wêreldbeker-Formule Een wat sedert 1950 gejaag is. 

Dit was sedert 1986 die twee-en-dertigste uitgawe van die Hongaarse Grand Prix in die wêreldkampioenskap van Formule 1, en die elfde rondte van die kampioenskap in 2017. 

## Bande beskikbaar gestel 
## Oefensessies 
### Vrye oefening 
## Kwalifisering 
## Renuitslag 
## Puntestand na die Grand Prix 
### Renjaers 
### Vervaardigers 
## Nota's
Tarf

**Tarf** (ook bekend as **Beta Cancri** of **β&nbsp;Cnc**) is die helderste ster in die sterrebeeld Kreef (Cancer). Teen ’n afstand van die Son van sowat 290&nbsp;ligjare, het dit ’n skynbare magnitude van 3,5. Sy absolute magnitude is . Dit het ’n sterreklassifikasie van K4&nbsp;III&nbsp;Ba1 

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
2017 Singapoerse Grand Prix

Die **2017 Formule Een Singapoerse Grand Prix** is op Sondagaand 17 September 2017 onder vloedbeligting op die Marinabaai Straatrenbaan in Singapoer gehou. Dit was die veertiende wedren van die kampioenskapseisoen gewees.

Singapoer lê in die tydsone UTC+8, m.a.w. 6 ure vóór Suid-Afrikaanse Standaardtyd. Die resies het dus om 14h00 S.A.-tyd wegspring.

## Bande 
Pirelli sal die volgende bande verskaf:

## Uitslae 
### Vrye oefening 
### Kwalifisering 
duimnael|links|800px|←VOORKwalifisering asook wegspringrooster vir die 2017 Singapoerse Grand Prix

## Verloop van wedren 
Lewis Hamilton het onder onverwagse omstandighede voor gejaag van begin tot einde in die wedren. Hy het deur drie veiligheidsperiodes bestuur in 'n meer as twee uur lange wedren wat begin het met reën en op droë bande geëindig het. Hy het in die ren 'n 25-0 punteverskil oor Sebastian Vettel behaal: 'n belangrike oorwinning in hierdie stadium van die seisoen wat die sestigste van sy loopbaan en sy sewende in 2017 is. 

Tydens die wegspring het Vettel, Max Verstappen en Kimi Räikkönen aldrie in mekaar vasgejaag, en ook Fernando Alonso 'n bykomende slagoffer gemaak. Vettel het egter nog 'n paar draaie gehou voordat hy beheer oor sy Ferrari verloor en hy in die muur gebots het. Dit was sy eerste uitval in 2017. Hamilton, wat onder Daniel Ricciardo uitgetrek het sodra die rooi ligte uitgedoof het, het die ren beheer tot aan die einde sonder dat die Red Bull-bestuurder hom bedreig het. Valtteri Bottas het van die sesde wegspringplek na die derde plek opgeskuif ​​om ook op die podium te eindig. 

Slegs twaalf motors kon die ren voltooi. Wat die driedubbele botsing aan die begin betref, toe Verstappen homself tussen die twee Ferrari's ingewors gevind het, beskou die beheerbeamptes dit as 'n wedrenvoorval. Niemand kon egter verantwoordelik gehou word nie, en geen straf is ingestel nie.

## Renuitslag 
## Puntestand na die Grand Prix 
### Renjaers 
### Vervaardigers 
## Notas
Hidrouliese kapasitansie

Die **hidrouliese kapasitansie** is  in die plantkunde 'n maat vir die sukkulensie van vetplante. Dit is gedefinieer as die verhouding van die volumeverandering en die verandering in waterpotensiaal:

:C_{hidroulies}=\frac{\Delta V}{\Delta \Psi}

Die grootheid se eenheid is \frac{mL}{MPa}

Dit is nogtans nuttiger en gebruikliker om die *relatiewe hidrouliese kapasitansie* te gebruik:
:C_{hidr, rel}=\frac{C_{hidroulies}}{V}
Hierdie grootheid se eenheid is MPa^{-1}

Sukkulente plante het gewoonlik 'n hoë relatiewe hidrouliese kapasitansie. Hulle kan baie water opneem en opswel sonder veel toename van die waterpotensiaal.

## Die selwand se modulus 
'n Verwante grootheid wat soms aangewend word is die sel se volumetriese elastisiteitsmudulus \epsilon:

\epsilon=\frac{\Delta \Psi_p}{\Delta V/V}

Hierde grootheid het die eenheid MPa en is amper die inverse van die relatiewe hidrouiese kapasitansie, maar niet heeltemal nie omdat \epsilon strik 'n eienskap van die selwand is en nie van die selinhoud nie.

## Bron 
**Advances in Botanical Research, Volume 55*  Academic Press, 2010, ,
Wildebeesthoek SH

**Wildebeesthoek** is 'n woongebied en kleinhoewes wes van Pretoria, Suid-Afrika. Dit is wes van Akasia en noordwes van Pretoria se middestad in die Gauteng-provinsie geleë en is onder beheer van die Tshwane-metroraad.

## Sien ook 
* Lys van dorpe in Suid-Afrika

## Verwysings
Curtiss P-36 Hawk

Die **Curtiss P-36 Hawk** was 'n vegvliegtuig wat deur die *United States Army Air Forces* gebruik was voor en tydens die Tweede Wêreldoorlog. Hierdie vliegtuig is die tweede geslag *Curtiss* vliegtuig. Ontwikkeling van die vliegtuig het in 1934 begin en die eerste prototipe het in Mei 1935 sy nooiensvlug voltooi. Dit was 'n gevorderde ontwerp vir sy tyd met 'n toe kajuit en intrekbare onderstel. Die vliegtuig het die *United States Army Air Forces* so beïndruk dat hulle onmiddellik 210 vliegtuie bestel het. Dit was die grootste vredestyd bestelling vir vegter ooit deur die *USAAF*. Aflewering van die vliegtuig het in April 1938 begin maar teen die tyd dat die Tweede Wêreldoorlog uitbreek in Desember 1941 was die vliegtuig as verouderd beskou. Sommige van hulle was wel betrokke in aksie teen Japan. Die P-36A was die hoofvegter in Hawai tydens die Slag van Pearl Harbor.

Die vliegtuig is as die H75 uitgevoer na Frankryk waar hulle in aksie was voor die val van Frankryk in 1940. Een van die ''Armée de l'Air'' se P-36 het die eerste Duitse vliegtuig vir Frankryk afgeskiet. Na die val Frankryk is die meeste P-36's na Brittanje oorgeplaas waar hulle as die *Mohawks* bekend gestaan het. Duitsland het ook 'n paar van die P-36's in beslag geneem en dit aan Finland gegee (Finland was op daardie stadium gewikkel in die Winteroorlog) nadat hulle dit vir vegvliegtuig opleiding gebruik het. Daar was ook nog 100 ''Mohawk's* direk afgelewer aan Brittanje tussen Julie en Desember 1940. Sommiges was oorgeplaas na die Midde Ooste en Indië. Op een stadium was die hele noordoos Indië behartig deur agt *Curtiss P-36 Hawk's*. Die laaste Britse Eskader wat die P-36 gebruik het was 155 Eskader wat hulle tot in Januarie 1944 gebruik het.

Die *Curtiss P-36 Hawk* was ook verskaf aan die Noorweege Lugmag, Nederland en die destydse Persië. Vichy-Frankryk en Peru het ook die vliegtuig bedryf. In 1937 het die vervaardigers die *Hawk 75'', 'n eenvoudiger model ontwikkel vir uitvoere na China, die destydse Siam en Argentinië.

## Tegniese besonderhede 
## Sien ook 
* Lys van vegvliegtuie

## Bron 
* Crosby, Francis: *THE WORLD ENCYCLOPEDIA OF FIGHTERS & BOMBERS*. 2015.
Wallmannsthal

**Wallmannsthal** is 'n landelike nedersetting 20 km noord van Pretoria, in Gauteng, Suid-Afrika.

## Verwysings
Sukkulensie-indeks

Die **sukkulensie-indeks** is 'n rowwe maat vir die sukkulensie van 'n vetplant.

Dit is gedefinieerd as
:SI =\frac{M_w}{M_p}

:M_w:Waterinhoud van volledig gehidrateerde plant [g]
:M_p:Die droë massa van die plant [g]

Hierdie grootheid is eenvoudiger om te meet as die hidrouliese kapasitansie of die selwandmodulus en is 'n maat vir die vermoë van die hele plant om water te stoor.

Goeie vetplante het 'n hoë SI:

**Anacampseros lanceolata* -- 53,27
**Suaeda taxifolia* -- 17,52
**Portulaca oleracea* -- 16,92
**Limeum africanum* (Koggelmandervoet) -- 11,18
**Mollugo verticillata* -- 9,59

## Bron 
**Advances in Botanical Research, Volume 55*  Academic Press, 2010, ,
Schedar

**Schedar** (ook bekend a **Alpha Cassiopeiae** of **α Cas**) is ’n ster van die tweede magnitude in die sterrebeeld Kassiopeia. Hoewel dit deur Johann Bayer as die "alfaster" aangedui is, ding dit om helderheid mee met die β-ster in die sterrebeeld. Dit is soms effens dowwer en soms effens helderder, na gelang van die metingsmetode wat gebruik word. Onlangse metings deur Nasa het egter bevestig α&nbsp;Cas is die helderste ster in Kassiopeia, met ’n skynbare magnitude van 2,24. Sy absolute magnitude is 18 keer dié van β&nbsp;Cas, maar dit is verder van die Son af geleë (228&nbsp;ligjare teenoor 54).

## Eienskappe 
Schedar is hoofsaaklik in die Noordelike Halfrond sigbaar, hoewel dit so ver suid as Perth, Australië, en Santiago, Chili, gesien kan word, al is dit net bo die horison. 

Dit is ’n oranje reusester met ’n sterreklassifikasie van K0&nbsp;IIIa wat aansienlik koeler as die Son is. Nes alle reusesterre, roteer Schedar stadig – teen sowat 21&nbsp;km/s. Dit neem die ster sowat 102 dae vir een volle revolusie om sy as.

Schedar is vermoedelik sowat 100&nbsp;miljoen tot 200&nbsp;miljoen jaar oud, en was vir ’n groot deel van sy bestaan ’n blouwit B-tipe hoofreeksster. 

In 2016 het die Internasionale Astronomiese Unie se sternaamwerkgroep (WGSN) die naam "Schedar" vir die ster goedgekeur. 

## Verwysings 
## Eksterne skakels 
*Harvard Map Collection The Mercator Globes 
**The Internet Encyclopedia of Science*: Shedar (Alpha Cassiopeiae)
* 
*15px Hierdie artikel is vertaal uit die Engelse Wikipedia
Tileba

**Tileba** is 'n klein voorstadjie in die hoofplek Akasia, in die noorde van Pretoria, Suid-Afrika. Dit is oos van Theresapark en wes van Pretoria-Noord geleë.

## Verwysings
Caph

**Caph** (ook bekend as **Beta Cassiopeiae** of **β&nbsp;Cas**) is ’n Delta Scuti-veranderlike ster in die sterrebeeld Kassiopeia. Dit is ’n reusester met ’n klassifikasie van F2. Die wit ster met ’n skynbare magnitude van 2,27 het ’n absolute magnitude van 1,16.

## Eienskappe 
Caph is een van die vyf sterre wat die "W" van Kassiopeia vorm en lê langs die helderder Schedar (Alpha Cassiopeiae).

Caph is ’n gelerige reusester van klas F2&nbsp;III, met ’n oppervlaktemperatuur van sowat 7&nbsp;000&nbsp;K. Dit is meer as drie keer so groot en, met ’n absolute magnitude van 1,16, omtrent 28 keer so helder as die Son. Dit was eens ’n A-tipe ster met ’n massa van omtrent twee keer die Son s’n. 

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Engelse bulldog

Die **Bulldog** is 'n medium-grootte honderas wat algemeen na verwys word as die **Engelse bulldog** of **Britse bulldog**. Ander Bulldog-rasse sluit in die Amerikaanse bulldog, Ou Engelse bulldog (nou uitgesterf), Leavitt Bulldog, Olde English Bulldogge, en die Franse bulldog. Die Bulldog is 'n gespierde, stewige hond met 'n geplooide gesig en 'n kenmerkende ingedrukte neus. Die American Kennel Club (AKC), Die Kennel Club (VK), en die United Kennel Club (UKC) hou toesig oor die teelregisters. Bulldogs is die vierde gewildste suiwerras in die VSA in 2015 volgens die American Kennel Club.
links|duimnael|Ses-maande-oue hondjie van 'n AKC-kampioen se bloedlyne

Die Bulldog het 'n jarelange verbintenis met die Britse kultuur, met die BBC wat verklaar het: "vir baie is die Bulldog 'n nasionale ikoon en simboliseer vasberadenheid." Tydens die Tweede Wêreldoorlog het mense die Bulldog dikwels vergelyk met Eerste Minister Winston Churchill en sy weersin in Nazi-Duitsland.

## Temperament 
Volgens die American Kennel Club (AKC), 'n moet 'n bulldog se gesindheid "gelykmatig en sagkens, vasberade, en moedig wees (nie boos of aggressief), en die houding moet stil en waardig wees. Hierdie eienskappe moet deur sy uitdrukking en gedrag uitstraal".

## Verwysings
Lady Selborne, Pretoria

**Lady Selborne** is 'n voorstad in die weste van Pretoria, Suid-Afrika. Dit is wes van Mountain View en teenaan die snelweg geleë.

## Verwysings
Cleopatra se Naald

duimnael|links|Cleopatra se Naald te Londen
duimnael|Obelisk op die *Place de la Concorde* in Frankryk
duimnael|Obelisk in Central Park, New York

**Cleopatra se Naald** is een van drie antieke, meer as 3&nbsp;000 jaar oue Egiptiese gedenknaalde (obeliske). Een staan op die Victoria Embankment in Londen, een op die *Place de la Concorde* in Frankryk en die derde een in Central Park in New York. Die gedenknaalde is in die 19e eeu opgerig nadat dit deur Egipte aan hierdie stede geskenk is.

Die obeliske is van rooi graniet gemaak en van hiërogliewe voorsien. Hoewel die naam voorstel dat dit met die ryk van Cleopatra VII te make het, is die obeliske oorspronklik al in 1450 v.C. in opdrag van Toetmoses III opgerig. Aanvanklik het dit in Heliopolis gestaan.

Die graniet waarvan die obeliske gemaak is, is uit Aswan afkomstig. Die inskripsies op die pilare is 200 jaar later deur Ramses II aangebring om sy militêre oorwinnings te gedenk. In die tyd van Cleopatra VII is die obeliske ter ere van Marcus Antonius na die Caesarium in Alexandrië verskuif.

## Verwysings 
## Eksterne skakels 
*  [''Cleopatra's Needles*](https://en.wikisource.org/wiki/The_Encyclopedia_Americana_(1920)/Cleopatra%27s_Needles). Encyclopedia Americana. 1920.
*  *Cleopatra's Needles''. New International Encyclopedia. 1905.
*
Hamilton John Goold-Adams

Sir **Hamilton John Goold-Adams** (27 Junie 1858 – 12 April 1920) was Luitenant-goewerneur van die Oranjerivierkolonie. Hy is gebore in 1858. In Suid-Afrika veg hy in sir Charles Warren se ekspedisie van 1884 teen die Betsjoeanas en hy het as majoor bevel gevoer oor die Veldmag in die 1893 Matabele-oorlog. In 1895 word hy majoor in die 1ste bataljon van die *Royal Scots* en Resident-kommissaris vir Betsjoeanaland. Hy dwing respek af by alle rasse met sy takt en bekwaamheid. Hy onderskei hom tydens die Beleg van Mafeking tydens die Tweede Vryheidsoorlog en van 1901 tot 1910 was hy die Luitenant-goewerneur van die Oranjerivierkolonie. Hy beleef die instelling van verantwoordelike bestuur en die voorbereidsels vir die Nasionale Konvensie en Uniewording. Hy sterf op 12 April 1920.

## Bron 
* Rosenthal, Eric Ensiklopedie van Suidelike Afrika 1967
* le Roux, C.J.P.: Sir Hamilton John Goold-Adams en die Oranjerivierkolonie, 1901 - 1910. In: Lantern. Tydskrif vir Kennis en Kultuur. Jaargang 35, nr. 1, Januarie 1986

## Eksterne skakels
Xerofiet

'n **Xerofiet** is 'n plant wat aan droë gebiede soos woestyne en halfwoestyne aangepas is.

Xerofiete het dikwels spesiale weefsels soos parenchymselle wat nie-fotosinteties is en wat water kan stoor. Hierdie plante is ook sukkulente. Ander xerofiete is nogtans geen vetplante nie maar het ander aanpassings soos dun noue blare of selfs dorings wat waterverlies verminder. Die blare het dikwels heelparty huidmondjies (stomata) om skielik gas met die atmosfeer uit te wissel wanneer voldoende water teenwoordig is. Die mondjies is dikwels in klein holtes geleë wat met haartjies bedek is om vogverlies teen te staan. Talle plante se metabolisme is ook aangepas. Hulle het CAM-metabolisme waardeur hulle vermag die huidmondjies oordag in die hitte geslote te hou en net saans oop te maak. Die vir fotosintese benodigde koolstofdioksied word opgeneem wanneer dit koeler is en gestoor as malaat. Dit verhoed vogverlies. Bedags word met die sonlig se energie die malaat gebruik vir fotosintese sonder koolstofdioksied in te asem 

## Verwysings 
## Eksterne skakels 
*
Oumansoutbos

Die **oumansoutbos** (*Atriplex nummularia*) is 'n soutliewende plant wat endemies aan Australië is, waar dit in groot dele van die droë binneland aangetref word, maar dit is ook na Suid-Afrika ingevoer en word hier selfs aangeplant.

Dit is 'n immergroen struik wat 3,5&nbsp;m hoog kan word. Die blomme is eenhuisig en eenslagtig: daar is aparte manlike en vroulike blomme op dieselfde plant. Die blomme word deur die wind bestuif. Die grond kan suur, neutraal of basies wees en sand- of leemagtig. Dit groei goed op brakgrond, maar nie in die skaduwee nie.

Die plant is eetbaar en die blare, jong skeute en sade kan gekook word. Die sade lewer 'n meel wat vir die bak van brood gebruik kan word.Die sade is volop en is deur die Aborigines as tradisionele bron van voedsel gebruik. Die stamme lewer hout met 'n digtheid van 600 kg.m3

Die struik kan meer as 15 jaar oud word. Die blare is smaaklik vir vee, maar die plant is gevoelig vir blaarvreters. Dit word in Suid-Afrika ook vir voeder vir volstruise benut.

## Galery 

Atriplex_nummularia_2c.JPG
Atriplexnummularia.jpg|Oumansoutbos se sade

## Verwysings
A Clockwork Orange (boek)

: *Vir die gelyknamige rolprent, sien A Clockwork Orange (rolprent).*

**A Clockwork Orange** is 'n distopiese roman deur die Britse skrywer Anthony Burgess. Dit is in 1962 geskryf en handel oor ’n groep gewelddadige jong mans in die nabye toekoms.

Die boek beskryf die wedervaringe en ervarings van 'n tiener, genaamd Alex, en ondersoek die mensdom se gewelddadige aard. Dit speel in 'n nie-so-verre toekomstige samelewing af, waar 'n kultuur van jeugopstand en geweld heers. Dit satiriseer tendense in jeugkultuur wat in die 1960's in die Weste teenwoordig was, en tot op hede steeds voorkom. Die dramatiese gebeure werp 'n lig op die mens se vrye wil en hoe dit tussen goed en kwaad kies, asook die onvermoë van vrye wil om die regte keuses te maak. Alex en sy bende steel, verkrag en rand mense aan. Hy word uiteindelik tronk toe gestuur vir die moord op 'n vrou toe hy by haar huis inbreek.

Volgens Burgess is die roman 'n ''jeu d'esprit'' wat in net drie weke geskryf is. Hy eksperimenteer met taal deur 'n Russies-geïnspireerde sleng genaamd Nadsat te skep. Die taal word deur Alex en die jonger karakters in die boek gebruik.

In 2005 is *A Clockwork Orange* in die Time-tydskrif se lys van 100 beste Engelse romans wat sedert 1923 geskryf is opgeneem. Dit is ook deur *Modern Library* en sy lesers as een van die 100 beste Engelse romans van die 20ste eeu aangewys. Die oorspronklike manuskrip van die boek is in 1971 deur McMaster-universiteit vir 'n skamele $250 gekoop.

In 1971 het Stanley Kubrick die verhaal in ’n rolprent omskep, maar kort daarna alle vertonings daarvan in Brittanje stopgesit. Hy het geglo dat mense die gewelddadige gedrag van die mans in die fliek sou naboots. Ná Kubrick se dood in 1999 is die fliek weer in Brittanje vertoon. Die 1965-fliek deur Andy Warhol, getiteld *Vinyl*, is ook op die boek gebaseer.

## Literatuur 
* Burgess, Anthony (1978). *A clockwork orange*. Hutchinson, Londen. 

## Verwysings
Swazi Wikipedia

Die **Swazi Wikipedia** is die Swazi weergawe van Wikipedia, 'n gratis, ope-inhoud aanlynensiklopedie. Volgens die aantal artikels is dit die  grootste Wikipedia-projek.

Die Wikipedia het tans  bladsye, waarvan  artikels is. Dit het  geregistreerde gebruikers, waarvan  as aktief gereken word. Hierdie gebruikers het in totaal  wysigings aangebring en  lêers opgelaai.

## Sien ook 
* Afrikaanse Wikipedia
* Joroeba Wikipedia
* Malgassiese Wikipedia
* Noord-Sotho Wikipedia
* Somaliese Wikipedia
* Suid-Sotho Wikipedia
* Swahili Wikipedia
* Tswana Wikipedia
* Venda Wikipedia
* Xhosa Wikipedia
* Zoeloe Wikipedia

## Verwysings 
## Eksterne skakels 
* Die tuisblad van die Swazi Wikipedia
Betastraling

duimnael|Die verskil tussen die soorte straling in 'n magnetiese veld. Die twee soorte betastraling word in teenoorgestelde rigting afgebuig

**Betastraling** (simbool: **β**) is een van die drie belangrikste soorte radioaktiewe straling. 

Daar is twee soorte betastraling. Gewoonlik bestaan dit uit negatief gelaaide β-s wat eintlik niks ander is as elektrone nie wat met hoë energie uitgesaai deur word betaverval van 'n instabiele kern. Die ander soort is β+-deeltjies. Hulle is positrone, die positiewe antideeltjies van die elektrone.  

Wanneer die betastraling deur 'n magnetiese veld gelei word sal duidelik word watter soort betastraling dit is omdat die positiewe positrone in die teenoorgestelde rigting afgebuig word as die elektrone. Hulle word ook sterker afgebuig as alfastraling omdat hulle massa kleiner is as die alfadeeltjies s'n.

Positrone se lewensduur is beperk omdat hulle skielik 'n elektron sal teenkom en annihilasie sal ondergaan. Die betastraling van Na word aangewend as 'n bron van positrone om materiale se struktuur te bestudeer. Hulle lewensduur hang af van die elektrondigtheid in die materiaal en kan gemeet word. Hierdie tegniek word positronannihilasiespektroskopie genoem.

## Verwysings
Arabiese woestyn

Die **Arabiese woestyn** is in westelike Asië geleë, en strek vanaf Jemen na die Persiese Golf, en vanaf Oman na Jordanië en Irak. Dit is 'n groot wildernis, wat die grootste gedeelte van die Arabiese Skiereiland beslaan, met 'n oppervlak van 2 330 00&nbsp;km², wat dit die 4de grootste woestyn in die wêreld maak, en is die grootste woestyn in Asië.
In die middel van die woestyn is die Rub'al-Khali, een van die grootste aaneenlopende sandgebiede in die wêreld.

Verskeie dierespesies (bv. wildsbokke, gemsbokke en akkedisse) wat aangepas is om in hierdie uiterste woestynklimaat te oorleef, kom hier voor. Hierdie area het ook verskeie kenmerkende soos rooi duine en dryfsand (Engels: quicksand) wat voorkom. Die klimaat is hoofsaaklik droog, en die grootste gedeelte kry ongeveer 100&nbsp;mm reën per jaar (sommige gedeeltes tot so min as 50&nbsp;mm per jaar), en die temperatuur wissel tussen baie hoë dagtemperature, en seisoenale vriestemperature snags.

Die Arabiese woestyn vorm deel van die woestyn en xeriese struikland-bioom, en die palaeoarktiese ekosone. Die biodiversiteit van die area is baie laag, maar daar kom wel 'n paar plantspesies voor wat endemies is tot hierdie area. Verskeie dierespesies wat vroeër hier voorgekom het (bv. gestreepte hiëna, jakkalse en ratels), het a.g.v. jagaktiwiteite, menslike indringing en habitat-vernietiging verdwyn. Die grootste bedreiging vir hierdie ekostreek is oorbeweiding, vernietiging deur die mens, en voertuie wat nie op paaie ry nie. Daar is egter 'n paar spesies wat weer hier hervestig is, en in verskeie wildreservate beskerm word.

## Ekologie en natuurlike hulpbronne 
[duimnael|regs|*Cornulaca monacantha*, in [Arabies as "had" of "djouri" bekend]]
Van die natuurlike hulpbronne wat hier voorkom sluit olie, natuurlike gas, swawel en fosfate in.
Die Rub'al-Khali het 'n baie klein plantdiversiteit, met slegs 37 plantspesies (slegs een of twee is endemies), waarvan 20 in die sandgebiede aangeteken is, en 17 spesies wat op die grense van die gebied voorkom. Plantegroei is baie yl, maar eweredig versprei, behalwe vir onderbrekings naby steriele sandduine.

Tipiese plante sluit die volgende in:
* *Calligonum crinitum* op die duinhellings
* *Cornulaca monacantha* (= *Cornulaca arabica*)
* *Cyperus conglomeratus*

Ander wydverspreide spesies sluit in:
* *Dipterygium glaucum*
* *Limeum arabicum*
* *Zygophyllum mandavillei* (Mandaville 1986)

Behalwe by die buitenste grense word baie min bome aangetref (gewoonlik *Acacia ehrenbergiana* en *Prosopis cineraria*).
Ander spesies is 'n houtagtige meerjarige *Calligonum comosum* en eenjarige kruie soos *Danthonia forskallii*.

## Politieke grense 
Die Arabiese woestyn lê hoofsaaklik in Saoedi-Arabië, maar strek oor die grense na omliggende lande soos Egipte, suidelike Irak, en suidelike Soedan.
2009 Italiaanse Grand Prix

Die 2009 Formule Een Italiaanse Grand Prix is op 13 September 2009 op die Autodromo Nazionale Monza, in Italië, gehou. Dit was die dertiende wedren van die kampioenskapseisoen en is deur Rubens Barrichello in 'n Brawn-Mercedes gewen.

## Kwalifisering 
## Wedrenuitslag
2009 Belgiese Grand Prix

Die 2009 Formule Een Belgiese Grand Prix is op 30 Augustus 2009 op die Circuit de Spa-Francorchamps, in België, gehou. Dit was die twaalfde wedren van die kampioenskapseisoen en is deur Kimi Räikkönen in 'n Ferrari gewen.

## Kwalifisering 
## Renuitslag 
## Verwysings
2008 Italiaanse Grand Prix

Die 2008 Formule Een Italiaanse Grand Prix is op 14 September 2008 op die Autodromo Nazionale Monza, in Italië, gehou. Dit was die veertiende wedren van die kampioenskapseisoen en is deur Sebastian Vettel vir Toro Rosso-Ferrari gewen.

## Kwalifisering 
900px|duimnael|links|← VOORWegspringrooster vir die 2008 Italiaanse Grand Prix.

## Wedrenuitslag 
## Verwysings
Františkovy Lázně

**Františkovy Lázně** (Duits: *Franzensbad*) is 'n stad en hersteloord in die sogenaamde Wes-Boheemse Driehoek van Mineraal- en Warmbaddens in Tsjeggië, sowat vyf kilometer noord van Cheb (Duits: *Eger*) in die administratiewe distrik Okres Cheb, met 'n bevolking van meer as 5&nbsp;500. Saam met twee ander hersteloorde en badplase, Karlovy Vary (Karlsbad) en Mariënbad, vorm Františkovy Lázně die hartland van die sogenaamde Wes-Boheemse Driehoek van Mineraal- en Warmbaddens

Die eerste verwysing na Františkovy Lázně se mineraalbronne dateer van 1502. Byna driehonderd jaar later, in 1793, is die nedersetting in die destyds Duitssprekende noordweste van Boheme gestig as Kaiser Franzensdorf. Nog in dieselfde jaar het die Loiman-badhuis ontstaan. Die nedersetting is in 1807 hernoem tot Franzensbad en het in 1865 stadstatus verwerf. Vanweë sy ryk argitektoniese erfenis – met boustyle wat van historisme tot klassisisme strek – en sy harmoniese historiese stadsbeeld, waarin die kleure geel en wit oorheers, is Františkovy Lázně in 1992 tot historiese monument verklaar.

In 2021 is Františkovy Lázně deur Unesco as wêrelderfenisgebied onder die sambreelterm "Historiese spa's van Europa" gelys, saam met Karlovy Vary en Mariënbad (albei Tsjeggië); Spa (België); Baden bei Wien (Oostenryk); Bad Ems, Baden-Baden en Bad Kissingen (Duitsland); Vichy (Frankryk); Montecatini Terme (Italië); en Bath (Verenigde Koninkryk).

## Verwysings 
## Eksterne skakels 
*  
*  Amptelike webwerf